open-index/open-wikipedia-markdown huggingface dataset:
கொழுப்பு வளியியம்

**கொழுப்பு வளியியம்** அல்லது *கொழுப்புப் போலி வளியியம்* *(Lipid pneumonia or lipoid pneumonia )* என்பது ஒரு குறிப்பிட்ட வடிவமான நுரையீரல் வீக்க நோயாகும். மூச்சுக்குழாய் கிளைகளில் கொழுப்பு புகுவதால் இந்நோய் தோன்றுகிறது. நோய்க்குக் காரணியாக இங்கு கொழுப்பு இருப்பதால் இந்நோய் சில சமயங்களில் கொழுப்பிணி வளியியம் என்றும் அழைக்கப்படுகிறது.

## வரலாறு

சிறு எண்ணெய்த் துளிகளை உள்ளீழுக்கிழுத்த பச்சிளம் குழந்தைகளிடம் கொழுப்பு வளியியம் இருப்பதை இலாஃப்லென் 1925 ஆம் ஆண்டில் முதன்முதலாக விவரித்தார். அரிதாக நிகழும் இத்தகைய நிகழ்வுகளுக்காக மேற்கொள்ளப்படும் அறுவைச் சிகிச்சைகள் தொழிலுக்கு ஆபத்தை விளைவிக்கக் கூடிய சிகிச்சையாக மாறிப்போகலாம். ஆனால் இது போன்ற நிகழ்வுகள் அரிதாகவே ஆவணப்படுத்தப்பட்டுள்ளன.

## காரணங்கள்

இத்தகைய கொழுப்புப் பொருட்களுக்கு புறக்காரணி அல்லது அகக்காரணி இவற்றிலொன்று ஆதாரமாக இருக்கமுடியும். 
### புறக்காரணி===:

உடலுக்கு வெளியே இருந்து, உதாரணமாக, உள்ளிழுக்கப்படும் எண்ணெய் அடிப்படை,யிலான மூக்குச் சொட்டு மருந்துகள், தற்செயலாக உள்ளிழுக்கப்படும் ஒப்பனை எண்ணெய்ச் சொட்டுகள் ஆகியன புறக்காரணிகளாகும்.  அமியோடெரான் எனப்படும் ஒழுங்கற்ற இதயத் துடிப்பை கட்டுப்படுத்துவதாகக் கருதப்படும் சொட்டு மருந்தும் ஒரு காரணமாக இருந்தது நிரூபிக்கப்பட்டுள்ளது.
 
### அகக்காரணி===:

உடலுக்குள் இருந்தே தோன்றுவன இவ்வகையில் அடங்கும். உதாரணமாக, மூச்சுக்குழலில் காற்றின் பாதை தடையேற்பட்டால் இத்தைடைக்குத் தொலைவில் இரத்த விழுங்கணுக்கள் மற்றும் மிகப்பெரிய உயிரணுக்கள் மூச்சுக்குழலின் துண்டிக்கப்பட்ட காற்று இடைவெளியில் நிரம்பி விடுகின்றன.

## தோற்றம்

ஒரு கொழுப்பு வளியியத்தின் ஒட்டு மொத்த தோற்றம்  தெளிவற்றதாக உள்ளது, நுரையீரலின் மேற்பகுதி வெளிர் மஞ்சள் பகுதியாக உள்ளது. இந்த மஞ்சள் தோற்றத்தை நாட்டுப்புற வழக்கிலுள்ள சொல்லான "தங்க" நிமோனியா என்ற சொல்லால விளக்குகிறார்கள்.

நுண்ணோக்கி அளவீடுகளில் நுரைபோன்ற இரத்த விழுங்கணுக்கள் மற்றும் மிகப்பெரிய உயிரணுக்கள் காற்றுப் பாதையில் காணப்பட்டன. அழற்சியின் விளைவுகளும் பாரங்கைமாவில் காணப்பட்டன.

## சிகிச்சை

புரணித்திரலனையம் மற்றும் சிரை வழியாக நோய் எதிர்ப்புப் புரதங்கள் செலுத்துதல் ஆகியனவே இதற்கான சிகிச்சை முறைகளாகும்.

## முன்னறிதல்

அகக்காரணி கொழுப்பு வளியியம் மற்றும் குறிப்பிடப்படாத இடைத்திசு நுரையீரல் அழற்சி ஆகியவை ஒரு குழந்தை நுரையீரலின் முழுமையான வளர்ச்சிக்கு முன்பே காணப்படுகின்றன.

## மேற்கோள்கள்

## உசாத்துணை
* 
* 

## வெளி இணைப்புகள்
* Gross pathology specimen from the University of Utah

பகுப்பு:வளியியம்
உ. இராதாகிருஷ்ணன்

**உருத்திராபதி இராதாகிருஷ்ணன்** (27 சூன் 1943 - 6 செப்டம்பர் 2015) இலங்கைத் தமிழ் கருநாடக வயலின் இசைக் கலைஞர் ஆவார்.

## வாழ்க்கைச் சுருக்கம்
இராதாகிருஷ்ணன் யாழ்ப்பாணம் இணுவிலில் உருத்திராபதி, தையலம்மாள் ஆகியோருக்குப் பிறந்தவர். தந்தை உருத்திராபதி நாதசுவரம், வயலின் இசைப்பதிலும் திறமை பெற்றவர். இராதாகிருஷ்ணனும் தந்தையிடமே வயலின் மீட்டக் கற்றுக் கொண்டார். பின்னர் தமிழ்நாடு சென்று பரூர் எம். எஸ். அனந்தராமன் என்பவரிடம் வயலினும், தஞ்சாவூர் எம். தியாகராஜனிடம் வாய்ப்பாட்டும் கற்றுக் கொண்டார்.

## பணி
யாழ்ப்பாணத்தில் மதுரை சோமு, சித்தூர் சுப்பிரமணிய பிள்ளை, தஞ்சாவூர் டி. எம். தியாகராஜன், மகாராஜபுரம் சந்தானம் ஆகியோருக்கு வயலின் வாசித்தார். யாழ்ப்பாணத்தில் கண்ணன் இசைக்குழுவில் சேர்ந்து வயலின் இசைக்கலைஞராகப் பணியாற்றினார். பின்னர் மிருதங்கக் கலைஞர் சிவபாதம், மெல்லிசைப் பாடகர் கிருஷ்ணமூர்த்தி ஆகியோருடன் இணைந்து "சிவராதாகிருஷ்ணமூர்த்தி குழு" என்ற பெயரில் தனியாக ஓர் இசைக்குழுவை ஆரம்பித்தார். யாழ்ப்பாணப் பல்கலைக்கழகத்தில் நீண்ட காலம் வருகை விரிவுரையாளராகப் பணியாற்றினார். இவரது தனியிசைக்கச்சேரிகள் இறுவட்டுகளாக "கானாமிருதம்" என்ற பெயரில் வெளிவந்துள்ளன.

## மறைவு
2015 செப்டம்பர் 6 அன்று மாலை 6.30 மணியளவில் யாழ்ப்பாணம் நல்லூரில் துர்க்காதேவி மணிமண்டபத்தில் இடம்பெற்ற இசையரங்கில் இராதாகிருஷ்ணன் வயலின் வாசித்துக்கொண்டிருந்த வேளையில் அவருக்கு நெஞ்சு வலி ஏற்பட்டு காலமானார். இக்கச்சேரியில் அவரது மகள் சைந்தவி வயலினும், மகன் இரகுகுலன் மிருதங்கமும் வாசித்துக் கொண்டிருந்தனர். இராதாகிருஷ்ணனின் சகோதரர் சந்தானகிருஷ்ணனும் ஒரு புகழ் பெற்ற வயலின் இசைக்கலைஞர் ஆவார்.

## மேற்கோள்கள்

பகுப்பு:1943 பிறப்புகள்
பகுப்பு:2015 இறப்புகள்
பகுப்பு:இலங்கை வயலின் கலைஞர்கள்
பகுப்பு:யாழ்ப்பாண மாவட்ட மக்கள்
பகுப்பு:இணுவில் நபர்கள்
பகுப்பு:கருநாடக இசை வயலின் கலைஞர்கள்
பகுப்பு:ஈழத்துக் கருநாடக இசைக் கலைஞர்கள்
சுவடிப்பாதுகாப்பு வரலாறு (நூல்)

**சுவடிப்பாதுகாப்பு வரலாறு**, ப. பெருமாள் எழுதிய, சுவடிகளைப் பாதுகாக்க வேண்டிய முறையினை விளக்கும் நூலாகும்.  

## அமைப்பு
இந்நூலில் எழுத்து மற்றும் எழுதுபொருட்களின் தோற்றமும் வளர்ச்சியும், சுவடிகளின் அழிவிற்கான காரணங்கள், சுவடிப் பாதுகாப்பு முறைகள், பண்டைய சுவடி நூலகங்களும் பாதுகாப்புணர்வும், இன்றைய சுவடி நூலகங்களும் சுவடிப் பாதுகாப்பு என்ற தலைப்புகளில் சுவடிகளைப் பற்றிய அறிமுகமும் முக்கியத்துவமும் குறித்து எடுத்துரைக்கப்பட்டுள்ளது.

## உசாத்துணை
'சுவடிப்பாதுகாப்பு வரலாறு', நூல், (2012; கோவிலூர் மடாலயம், கோவிலூர் 630 307, காரைக்குடி அருகில்)

## மேற்கோள்கள்


பகுப்பு:2012 தமிழ் நூல்கள்
பகுப்பு:சுவடியியல்
பகுப்பு:இந்தியத் தமிழ் நூல்கள்
பகுப்பு:சுவடியியல் தமிழ் நூல்கள்
மறுசுழற்சிக் கூடை

கணித்தலில், **மறுசுழற்சிக் கூடை** என்பது, அழிக்கப்பட்ட கோப்புகளைத் தற்காலிகமாகச் சேமிக்க உதவும் இடமாகும். இது ஒரு சிறப்பு அடைவாகும். தவறுதலாக அழிக்கப்பட்ட கோப்புகளையும், அடைவுகளையும், இச்சிறப்பு அடைவானது 
சேமித்து வைக்கும். இங்குள்ள கோப்புகளையும், அடைவுகளையும் மீளமைக்க இயலும்.

thumb|கோப்புகள் இல்லாத மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது.
thumb|கோப்புகளையுடைய மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது.

## வரலாறு
1982ஆம் ஆண்டு, ஆப்பிள் லிசா இடைமுகப்பானது, இந்த மறுசுழற்சிக் கூடையை, "வேசுட்டுபேசுகட்" என்ற பெயரில் அறிமுகம் செய்தது. இது மேக் இயங்குதளத்தில் *டிராசு* என்றழைக்கப்பட்டது. ஒன்பதாம் பதிப்பில் உலகளாவிய ஆங்கில இடத்தகு மாற்றத்தில் இது திரும்பவும், வேசுட்டுபேசுகட் என்ற பெயரை பெற்றது. 

ஆப்பிள் நிறுவனம் தங்கள் நிறுவனத்தின் இலச்சினையைக் காப்புரிமை செய்துள்ளது. இது பிற நிறுவனங்கள் அந்த இலச்சினையைப் பயன்படுத்துவதைத் தடுக்கிறது. பிற நிறுவனங்கள் மறுசுழற்சிக்கூடையின் வேறு பெயர்களில் இலச்சினையை உருவாக்கி உள்ளன. 

எம்எஸ்-டொஸ் இயங்குதளத்தில் இம்மறுசுழற்சி முறை, "டெலிட் சென்ட்ரி" என்ற பெயரில் அறிமுகமானது. அழிக்கப்படும் கோப்புகள் மூல அடைவில் உள்ள "சென்ட்ரி" என்ற அடைவொன்றில் சேமிக்கப்பட்டது.] மைக்ரோசாப்ட் நிறுவனம் தற்போதுள்ள மறுசுழற்சிக் கூடையை வின்டோசு 95 இயங்குதளத்தில் அறிமுகம் செய்தது.

## மேற்கோள்கள்

## வெளி இணைப்புகள்
* Microsoft Knowledge Base article "How the Recycle Bin Stores Files"

பகுப்பு:கோப்பு சேமிப்புமுறைகள்
சேடப்பட்டி

**சேடப்பட்டி** என்பது இந்தியாவின் தமிழ்நாடு மாநிலத்தில் சேலம் மாவட்டத்தில் அமைந்துள்ள ஒரு சிற்றூராகும். இது தாரமங்கலம் வட்டத்தில் உள்ளது. இது அரூர்பட்டி ஊராட்சியினுள் அமைந்துள்ளது. இதன் அஞ்சல் குறியீட்டு எண்  636502 ஆகும்.

## சான்றுகள்

பகுப்பு:சேலம் மாவட்டத்திலுள்ள கிராமங்கள்
ஹுப்பள்ளி சந்திப்பு தொடருந்து நிலையம்

right|200px|ஹுப்பள்ளி தொடர்வண்டி நிலையம்

**ஹுப்பள்ளி சந்திப்பு** (UBL), இந்திய மாநிலமான கர்நாடகத்தின் ஹூப்ளி(ஹுப்பள்ளி)யில் உள்ளது. இந்த சந்திப்பி இந்திய இரயில்வேயின் தென்மேற்கு ரயில்வே மண்டலத்துக்கு உட்பட்டது.

## வண்டிகள்
இங்கு நின்று செல்லும் தொடர்வண்டிகள்:
*கர்நாடக சம்பர்க் கிராந்தி விரைவுவண்டி
*அமராவதி விரைவுவண்டி
*ஹுப்பள்ளி - பெங்களூர் ஜன சதாப்தி எக்ஸ்பிரஸ்
*ஹுப்பள்ளி - சோலாப்பூர் இன்டர்சிட்டி விரைவுவண்டி
*ஹுப்பள்ளி - மும்பை  விரைவுவண்டி
*பெங்களூர் - கோலாப்பூர் ராணி சென்னம்மா விரைவுவண்டி
*ஹுப்பள்ளி - மைசூர் ஹம்பி விரைவுவண்டி

## சான்றுகள்

பகுப்பு:கர்நாடகத் தொடருந்து நிலையங்கள்
கோலெழுத்து

**கோலெழுத்து** என்பது தென் இந்தியாவில் காணப்பட்ட பண்டைய எழுத்து முறையாகும். இது தமிழ், மலையாளம் ஆகிய மொழிகளில் பாவிக்கப்பட்டது. இது மலையாளத்தில் மிகச் சமீப காலத்திலும், அதாவது கிட்டத்தட்ட கி. பி. 17 ஆம் நூற்றாண்டு வரையிலும் பயன்பாட்டில் இருந்துள்ளது. தற்போதும் இதன் குறிப்பிடத்தக்க பாவனை அங்குள்ளது.

வட்டெழுத்திலிருந்து கோலெழுத்து உருவாகியது. இவற்றுக்கிடையே பாரிய வேறுபாடு இல்லை. ஆயினும் பிரதேசத்திற்குப் பிரதேசம் இதில் வேறுபாடுகள் காணப்பட்டன. இது வட்டெழுத்துக் குடும்ப எழுத்துமுறைக்கு உரியதாகும்.

வட்டெழுத்துக்கு முன்பே சங்க காலத்தில் கோலெழுத்தும் கண்ணெழுத்தும் இருந்ததாகவும் கூறப்படுகிறது. கோலால் எழுதப்படும் எழுத்து கோலெழுத்து என விளக்கப்படுகிறது. இன்னுமொரு கருத்து, "கோடு எழுத்துக்கள்" கொண்டவை கோலெழுத்து என விளக்குகிறது.

## இவற்றையும் பார்க்க
* குயிலெழுத்து
* தமிழ்ப் பிராமி
* தமிழ் எழுத்துகளின் தோற்றமும் வளர்ச்சியும்
* தமிழ் எழுதும் முறைமை

## உசாத்துணை

பகுப்பு:தமிழ் எழுத்துமுறை
திருப்பட்டூர் பிரம்மபுரீஸ்வரர் கோயில்

**திருப்பட்டூர் பிரம்மபுரீஸ்வரர் திருக்கோயில்** என்பது தமிழ்நாட்டின் திருச்சிராப்பள்ளி மாவட்டத்தின் திருப்பட்டூர்  என்ற புறநகரில் அமைந்துள்ள ஒரு சிவ பெருமான் திருக்கோயிலாகும். இவ்வூர் திருப்பிடவூர், திருப்படையூர் என்றும் அழைக்கப்பட்டது. இது ஒரு தேவார வைப்புத்தலமாகும்.  

## அமைவிடம்
இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.

## இறைவன், இறைவி
இங்குள்ள இறைவன் பிரம்மபுரீஸ்வரர். இறைவி பிரம்மநாயகி 

## வரலாறு

புராணங்கள் கூற்றுப்படி கடவுள் பிரம்மா தான் இவ்வுலகை உருவாக்கியவர். முழுமுதல் கடவுளாகிய நான் தான் சிவனை விட பெரியவன் என்ற அகங்காரம் பிரம்மாவிடம் வந்தது.
இதனால் கோபம் அடைந்த சிவன் பிரம்மாவின் ஐந்தாவது முகத்தை கொய்து அவரது படைத்தல் அதிகாரத்தை நீக்கி சாபம் இட்டார். இச்சாபத்தில் இருந்து விடுபட சிவனை வேண்டி பிரம்மா சிவாலயங்களுக்கு யாத்திரையை தொடங்கினார். அப் புனித யாத்திரையின் போது இத்தலத்திற்கு வந்து 12 சிவ லிங்ககளை பிரதிஷ்டை செய்து பிரம்மபுரீசுரவரை வழிப்பட்டார். பிரம்மாவின் வழிபாட்டால் மகிழ்ந்த சிவன் பார்வதி தேவியின் வேண்டுகோளை ஏற்று மகிழ மரத்தின் கிழ் அவருக்கு தரிசனம் கொடுத்து சாப விமோசனம் கொடுத்தார். பிரம்மா அவரின் படைத்தல் அதிகாரத்தை திரும்பப் பெற்றார். சிவன் பிரம்மாவை வாழ்த்தி அவருக்கு இத்தலத்தில் தனி சந்நிதி உருவாக்கி அருளினார். மேலும் சிவன் இத்தலத்தில் பிரம்மாவின் தலையெழுத்து திரும்ப எழுதப்பட்டதால், பிரம்மாவை தரிசிக்கும் பக்தர்களின் தலையெழுத்தை மாற்றும் படி பிரம்மாவிற்கு உபதேசம் செய்தார். இதனால் திருப்பட்டுர் பிரம்மாவை தரிசித்தால் திருப்பம் ஏற்படும் என்பது மக்களின் நம்பிக்கை.

## தலப்பெருமைகள்
இத்தலம் மிகப் பழமையானது. ***பதஞ்சலி முனிவர்*** (கி.மு. 150), ***வியாகிரபாதர்*** (புலிக்கால் முனிவர்) மற்றும் ***காசியபர்*** ஆகியோர் சிவனை தரிசித்து முக்தி அடைந்த தலமாகும்.

## கயிலாசநாதர் கோயில்
இத்தலத்தின் வளாகத்தில் அமைந்துள்ள கயிலாசநாதர் திருக்கோயில் காலத்தால் முற்பட்ட கற்றளியாகும். அழகே உருவான இக்கோயிலின் ஆதிதளம் காந்தார அமைப்பில் கட்டப்பட்டுள்ளது. ஆதிதளத்தின் ஒவ்வொரு சுவரும் ஐந்து பத்திகளாகப் பிரிக்கப்பட்டு, ஒடுக்கங்களுடன் அமைந்துள்ளன. 
## தீர்த்தம்
பிரம்ம தீர்த்தம் -  அம்மனின் ஆலயத்தின் வடப்புறம் உள்ளது. நான்கு அழகிய படித்துறைகளயும்,வற்றாத நன்னிரையும் கொண்டது, இத்தீர்த்ததினால் பிரம்மன் அருள்மிகு ஈஸ்வரனை அர்ச்சித்ததால் பிரம்மதீர்த்தம் என அழைக்கப்படுகிறது.
பகுள தீர்த்தம் - ஆலயத்தின் வடக்குப்பக்கத்தில் சோலைகளுக்கு நடுவே நான்கு படித்துறைகளுடன் கூடிய குளம் ஆகும்.

## தேரோட்டம்
இவ்வூரில் ஒவ்வோராண்டும் பங்குனி மாதத்தில் தேரோட்டம் நடைபெறுகிறது. 

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்‎
பகுப்பு:தேவார வைப்புத் தலங்கள்
தேராதூன் தொடர்வண்டி நிலையம்

**தேராதூன் தொடருந்து நிலையம் (DDN)**, இந்திய மாநிலமான உத்தராகண்டின் தேராதூன் நகரத்தில் உள்ளது. இது இந்திய இரயில்வேயின் வடக்கு ரயில்வே மண்டலத்தின் மொராதாபாத் கோட்டத்துக்கு உட்பட்டது.

## வண்டிகள்
* தேராதூன் − புது தில்லி சதாப்தி விரைவுவண்டி
* தேராதூன் − புது தில்லி ஜன சதாப்தி எக்ஸ்பிரஸ்
* தேராதூன் − தில்லி சராய் ரோகில்லா மசூரி விரைவுவண்டி
* தேராதூன் − ஹாவ்டா டூன் எக்ஸ்பிரஸ்
* மதுரை தேராதூன் விரைவுவண்டி

## இணைப்புகள்
* தேராதூன் தொடர்வண்டி நிலையத்தைப் பற்றி - இந்தியரயிலின்போ.காம் தள்ம்

## மேற்கோள்கள்

பகுப்பு:இந்தியத் தொடருந்து நிலையங்கள்
பகுப்பு:தேராதூன் மாவட்டம்
செருமேனியம் இருசல்பைடு

**செருமேனியம் இருசல்பைடு** *(Germanium disulfide or Germanium(IV) sulfide)* என்பது GeS2. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். வெண்மை நிறத்தில் உயர் உருகுநிலை கொண்ட படிகவடிவத் திண்மமாக செருமேனியம் இருசல்பைடு காணப்படுகிறது. மேலும் இது ஒரு முப்பரிமான பலபடியாக சிலிக்கன் இருசல்பைடிடம் இருந்து மாறுபடுகிறது. சிலிக்கன் இருசல்பைடு ஒருபரிமான பலபடியாகும். Ge-S பிணைப்பின் பிணைப்பு நீளம் 2.19 Å
ஆகும்.
## வரலாறு
செருமேனியம் சேர்மங்களில் முதலாவதாகக் கண்டறியப்பட்டது செருமேனியம் இருசல்பைடு ஆகும். அர்கிரோடைட்டு கனிமத்தை பகுப்பாய்வு செய்து கொண்டிருந்த போது கிளெமென்சு விங்கிளர் இதைக் கண்டறிந்தார். செருமேனியம் சல்பைடு நீர்த்த அமிலங்களில் கரைவதில்லை என்ற அடிப்படையில் ஒரு புதிய தனிமத்தை அவரால் தனித்துப் பிரிக்க முடிந்தது
## தயாரிப்பு
அடர் ஐதரோ குளோரிக் அமிலக் கரைசலில் உள்ள செருமேனியம் குளோரைடில் ஐதரசன் சல்பைடு வாயுவைச் செலுத்தி செருமேனியம் இருசல்பைடு தயாரிக்கப்படுகிறது.

## மேற்கோள்கள்

பகுப்பு:செருமேனியம் சேர்மங்கள்
பகுப்பு:சல்பைடுகள்
சோடியம் செருமேனேட்டு

**சோடியம் செருமேனேட்டு** *(Sodium gernanate)* என்பது  Na2GeO3 என்ற மூலக்கூற்று வாய்ப்பாடு கொண்ட நிறமற்ற,
திண்ம கனிம வேதியியல் சேர்மமாகும்.

## தயாரிப்பு
உயர் வெப்பநிலைகளில் செருமேனியம் ஆக்சைடையும் சோடியம் ஆக்சைடையும் உருக்கிப் பிணைத்தல் மூலமாக சோடியம் செருமேனேட்டு தயாரிக்கப்படுகிறது.

## அமைப்பு
சோடியம் செருமேனேட்டில் பல்பகுதிய GeO32− எதிர்மின் அயனிகள் உச்சிமுனைகளைப் பகிர்ந்து கொள்ளும் {GeO4} நான்முகத் திண்மங்களால் ஆக்கப்பட்டுள்ளது.

## பயன்கள்
பிற செருமேனியம் சேர்மங்களைத் தொகுப்பு முறையில் தயாரிக்க சோடியம் செருமேனேட்டு பயன்படுகிறது.

## மேற்கோள்கள்

## இவற்றையும் காண்க
* செருமேனேட்டு

பகுப்பு:செருமேனேட்டுகள்
பகுப்பு:சோடியம் சேர்மங்கள்
1716

**1716** (MDCCXVI) ஒரு புதன்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்
* சனவரி - ஸ்காட்லாந்தின் ஸ்க்ரீப் நகரம் யாக்கோபியவாதிகளால் தீக்கிரையாக்கப்பட்டது.
* ஆகத்து 5 - 83,300 ஆத்திரியப் படைகள் 150,000 உதுமானியத் துருக்கிப் படைகளை பெத்ரோவராதின் நகரில் தோற்கடித்தனர்.
* இங்கிலாந்தின் வாப்பிங்கு நகரில் இடம்பெற்ற தீயில் 150 வீடுகள் எரிந்தன.
* பர்த்தலோமேயு சீகன்பால்க் தமிழ்நாடு, தரங்கம்பாடியில் இறையியல் கல்லூரி ஒன்றை நிறுவினார்.

## பிறப்புகள்

## இறப்புகள்

* நவம்பர் 14 &ndash; கோட்பிரீட் லீப்னிட்சு, செருமானிய மெய்யியலாளர், கணிதவியலர் (பி. 1646)
* வரத பண்டிதர், யாழ்ப்பாணத்துத் தமிழறிஞர், புலவர் (பி. 1656)

## மேற்கோள்கள்

## 1716 நாற்காட்டி
கே. சுபாஷ்

**கே. சுபாஷ்** (பிறப்பு: சங்கர் கிருஷ்ணன்) தமிழ், இந்தி திரைப்பட இயக்குநர், திரைக்கதை ஆசிரியர் ஆவார். விஜயகாந்த் நடித்த சத்ரியன், அஜித் குமார் நடித்த பவித்ரா, ஆயுள் கைதி, பிரபுதேவா நடித்த நினைவிருக்கும் வரை, ஏழையின் சிரிப்பில் போன்ற பல வெற்றித் திரைப்படங்களை இயக்கியுள்ளார். இவர், புகழ்பெற்ற இந்தியத் திரைப்பட இரட்டை இயக்குநர்களான கிருஷ்ணன்-பஞ்சுஆகியோரில் ஒருவரான ரா. கிருஷ்ணனின் மகனாவார். இவருக்கு இரண்டு மகள்கள் உள்ளனர். சிறுநீரக கோளாறு காரணமாக மருத்துமனையில் அனுமதிக்கப்பட்டிருந்த இவர், 23 நவம்பர்  2016 அன்று காலமானார்.

## திரை வாழ்க்கை
நாயகன் திரைப்படத்தை மணிரத்னம் இயக்கியபோது, இவர் மணிரத்னத்திடம் உதவி இயக்குநராகப் பணியாற்றியதன் மூலமாக தனது திரை வாழ்க்கையைத் தொடங்கினார்.

## திரைப்பட விபரம்
### இயக்குநராக

### திரைக்கதை ஆசிரியராக
**அந்தாகடு* (தெலுங்கு)
**[[சன்டே (2008 திரைப்படம்)|சன்டே]]* (இந்தி)
**[[சென்னை எக்ஸ்பிரஸ்]]* (இந்தி)
**என்டர்டெயின்மெண்ட்* (இந்தி)
**[[தில்வாலே (திரைப்படம்)|தில்வாலே]]* (இந்தி)

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:2016 இறப்புகள்
பகுப்பு:1959 பிறப்புகள்
பகுப்பு:தமிழ்நாட்டுத் திரைக்கதை எழுத்தாளர்கள்
செருமேனியம் தெலூரைடு

**செருமேனியம் தெலூரைடு** *(Germanium telluride)* என்பது GeTe என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். செருமேனியமும் , தெலூரியமும் சேர்ந்து உருவாகும் இச்சேர்மம் சால்கோசெனைடு கண்ணாடியின் பகுதிப்பொருளாக உள்ளது. பகுதி உலோக கடத்துகையையும் அயமின் பண்பையும் செருமேனியம் தெலூரைடு வெளிப்படுத்துகிறது 

செருமேனியம் தெலூரைடு மூன்று வகையான படிக வடிவங்களில் காணப்படுகிறது. அறை வெப்பநிலையில் α (சாய்சதுரம்) மற்றும் γ (செஞ்சாய்சதுரம்) அமைப்புகளிலும் உயர் வெப்பநிலைகளில் β ( கனசதுர, பாறை உப்பு – வகை) அமைப்பிலும் காணப்படுகிறது. குறிப்பாக β அமைப்பு பெரும்பாலும் தூய செருமேனியம் தெலூரைடு அயமின் கியூரி வெப்பநிலை தோராயமாக 670 கெல்வின் வெப்பநிலையில் இருக்கும்போது காணப்படுகிறது 

கலப்பிடப்பட்ட செருமேனியம் தெலூரைடு குறைந்த வெப்பநிலையில் மீக்கடத்துத்திறன் சேர்மமாக இருக்கிறது.

## மேற்கோள்கள்

பகுப்பு:செருமேனியம்(II) சேர்மங்கள்
பகுப்பு:தெலூரைடுகள்
பகுப்பு:அயமின் பொருட்கள்
மறைமலையடிகள் நூலகம்

**மறைமலையடிகள் நூலகம்** என்பது மறைமலையடிகளின் வீட்டு நூலகத்தைக் கருவாகக் கொண்டு "சைவ சித்தாந்த நூற்பதிப்புக் கழகத்தின் ஆதரவில் 1958 இல்" நிறுவப்பட்ட ஒரு நூலகம் ஆகும்.  இந்த நூலகம் தமிழியல் சார்ந்த பல்துறை நூல்களையும் இதழ்களையும் கொண்டுள்ளது. இந்து 1900 ஆண்டுக்கு முந்தைய நூற்றுக்கணக்கான பதிப்புகள், அரிய கடிதங்கள், ஆண்டறிக்கைகள் உள்ளிட்ட ஆயிரக்கணக்கான நூல்களோடு ஓர் ஆவணக் காப்பகமாக உள்ளது. 

பரவலாக சமூக ஆதரவு இன்றியும், போதிய அரச ஆதரவு இன்றியும் இந்த நூலகம் தற்போது கன்னிமாரா பொது நூலகக் கட்டத்தில் இயங்கி வருகிறது.

## மேற்கோள்கள்
 

பகுப்பு:தமிழ் நூலகங்கள்
பகுப்பு:சென்னை நூலகங்கள்
தமிழ் ஒலிக்குறிப்பு

**தமிழ் ஒலிக்குறிப்பு** (*Tamil Onomatopoeia*) என்பது ஒலியியல் ஒத்த தன்மை அல்லது ஒத்திருக்கும் தமிழ் மொழியில் உள்ள சொற்களைக் குறிக்கிறது. தமிழ் ஒலிக்குறிப்புக்கள் தொல்காப்பியம் நூலில் காணப்படுகிறது. இது தமிழ் மொழியில் செய்யுளிலும் வழக்கிலும் பயன்படுகிறது.

## வகைகள்
இரட்டைக்கிளவி, அடுக்குத் தொடர் ஆகிய இரு ஒலிக்குறிப்பு வகைள் காணப்படுகின்றன.

### இரட்டைக்கிளவி

இரட்டைக்கிளவியில் இரண்டு சொற்கள் சேர்ந்து, ஒரு தன்மைப் பட்டு நின்று, பிரித்தால் பொருள் தராது காணப்படும். இரண்டாம் தொல்காப்பிய நூலின் முதலாம் அதிகாரமாகிய கிளவியாக்கம் பின்வருமாறு இதனை விபரிக்கிறது:

"இரட்டைக் கிளவி இரட்டின் பிரித்து இகைய."

இரட்டைக் கிளவி மூன்று வகையாகப் வகுக்கப்பட்டுள்ளது. முதலாவது, பெயரெச்ச தரமுள்ள ஒரு சொல் திரும்பவும் வரும். இரண்டாவது, சொல் பெயரளவில் அல்லது வினையாக வரும். மூன்றாவது, எதிர் எதிர் அர்த்தம் கொண்ட சொற்கள் சேர்ந்திருக்கும்.

### அடுக்குத் தொடர்
அடுக்குத் தொடரில் இரண்டு அல்லது அதற்கு மேற்பட்ட சொற்கள் சேர்ந்து, தனித்தனி சொல்லாக, பிரித்தாலும் பொருள் தந்து காணப்படும்.

#### இரட்டைக்கிளவி, அடுக்குத் தொடர் ஒப்பீடு

## உசாத்துணை

## வெளி இணைப்பு
* Onomatopoeia in Tamil

பகுப்பு:யாப்பிலக்கணம்
சற்றேன் (தொன்மவியல்)

**சற்றேன்** (Saturn) என்பவர் உரோமத் தொன்மவியலில் காணப்படும் ஒரு கடவுள் ஆவார்.உரோமத் தொன்மவியலில் இவர் விவசாயம், அறுவடை, செல்வம், விடுதலை, நேரம் ஆகியவற்றுக்கான கடவுள் ஆவார். கிரேக்கத் தொன்மவியலில் இவருக்கு ஒப்பானவர் குரோனசு ஆவார். ஜுப்பிட்டர், நெப்டியூன், புளூட்டோ, ஜூனோ, சேரிசு, வெஸ்டா ஆகியோர் இவரது பிள்ளைகள் ஆவர். இவரின் மனைவி ஒப்ஸ் ஆவார்.

## வெளி இணைப்புகள்
* Warburg Institute Iconographic Database (ca 300 images of Saturn) 
*   ''Flowers of Abu Ma'shar''

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
மகாராஜ்கஞ்சு மாவட்டம்

**மகாராஜ்கஞ்சு மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இதன் தலைமையகம் மகாராஜ்கஞ்சு நகரத்தில் அமைந்துள்ளது.

## பொருளாதாரம்
2006ஆம் ஆண்டில், இந்திய அரசின் ஊராட்சித் துறை அமைச்சகம், பொருளாதாரத்தில் பின்தங்கிய மாவட்டங்களைப் பற்றிய கணக்கெடுப்பை தொடங்கியது. அந்த பட்டியலில் 250 மாவட்டங்கள் சேர்க்கப்பட்டன. இந்த மாவட்டமும் அந்த பட்டியலில் இருந்தது. உத்தரப் பிரதேசத்தில் உள்ள ஏனைய 33 மாவட்டங்களுடன் சேர்த்து, இதற்கும் பின்தங்கிய பகுதிகளுக்கான மத்திய அரசின் நிதி கிடைக்கிறது.

## சான்றுகள்

## இணைப்புகள்
*   மகாராஜ்கஞ்சு மாவட்டத்தின் இணையத்தளம்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:மகாராஜ்கஞ்சு மாவட்டம்
நைத்திரைற்று

**நைத்திரைற்று** அல்லது **நைட்ரைட்** (*Nitrite*) அயன் என்பது NO2− என்ற மூலக்கூற்று வாய்பாட்டை உடைய சமச்சீரான எதிரயன் ஆகும். இதன் இரு N-O பிணைப்புகளும் சமநீளமுடையவை. நைத்திரைற்று அயனின் நேர்மின்னியேற்றத்தின் மூலம் உறுதி குறைந்த காடியான நைத்திரசுக் காடி பெறப்படும்.

## நைத்திரைற்று அயன்

### நைத்திரைற்று உப்புகள்

சோடியம் ஐதரொட்சைட்டு அல்லது சோடியம் இருகாபனேற்று நீர்க்கரைசலினுள் நைத்திரசுப் புகையைச் செலுத்துவதன் மூலம் சோடியம் நைத்திரைற்று ஆக்கப்படுகின்றது.
:NO + NO2 + 2NaOH (அல்லது Na2CO3) &rarr; 2NaNO2 +H2O (அல்லது CO2)

கரிம வேதியியலில் ஈரசோனியமாக்கல் தாக்கங்களில் நைத்திரைற்று உப்புகள் பயன்படுத்தப்படுகின்றன..

### காடி-மூல இயல்புகள்

நீர்க்கரைசல் நிலையில், நைத்திரசுக் காடி ஒரு மென்காடி ஆகும்.
:HNO2  H+ + NO2−; 298 Kஇல் இத்தாக்கத்தின் காடிக் கூட்டற்பிரிகை மாறிலி 0.00046 mol dm-3 ஆகும்.

## இதனையும் பார்க்க
* நைட்ரிக் காடி

## மேற்கோள்கள்

## வெளியிணைப்புகள்

பகுப்பு:ஆக்சி எதிர்மின்னயனிகள்

பகுப்பு:நைதரசன் சுழற்சி
பகுப்பு:பதனச்சரக்குகள்
மிஸ் பேக்கர்

**மிஸ் பேக்கர்** (*Miss Baker*, 1957 – நவம்பர் 29, 1984), ஐக்கிய அமெரிக்காவினால் விண்வெளிக்கு அனுப்பப்பட்டு பாதுகாப்பாக பூமிக்கு திரும்பிய முதல் இரண்டு குரங்குகளில் ஒன்று. இது அணில் குரங்கு பிரிவைச் சார்ந்தது, இதனுடன் செம்முகக் குரங்கு மிஸ் ஆப்லேயும் சென்று திரும்பியது.

மே 29, 1958ல் அதிகாலை 2.39க்கு ஜுப்பிடர் விண்கலம் மூலம் மிஸ் பேக்கர், மிஸ் ஆப்லே ஆகிய குரங்குகள் 300மைல் உயரத்திற்கு எடுத்துச் செல்லப்பட்டது.

மிஸ் பாகேர் தன்னுடைய 27வது வயதில், 1984ல் சிறுநீரகத் தோல்வியால் மரணம் அடைந்தது. ஆனால் மிஸ் ஆப்லே, விண்வெளிக்கு சென்று திரும்பிய நான்கு நாட்களுக்கு பிறகு மூச்சுத்திணறல் காரணமாக இறந்தது.

அமெரிக்காவின் விண்வெளியில் விலங்குகள் திட்டம் அனைத்தும் தோல்வியில் முடிவடைந்தது, தோல்விக்கு காரணமாக மூச்சுத்திணறல், பாராசூட் விரிவடையாமை போன்றவை ஆயிற்று, ஆனால் விலங்குகள் உரிமை ஆர்வலர்களின் அழுத்தத்தின் காரணமாக சோவியத் ஒன்றியத்தின் முயற்சிகள் ஓரளவு வெற்றியைக் கொடுத்தது.

பேக்கருக்கு முன்னதாக, சோவியத் ஒன்றியம் இரண்டு நாய்களை விண்வெளியிலிருந்து பத்திரமாக மீட்டிருந்தது, சூலை 22, 1951ல் விண்வெளி துணை சுற்றுப்பாதையில்  உயரத்திலிருந்து முதல் பாலூட்டிகள் வெற்றிகரமாக மீட்கப்பட்டன, அதனைத் தொடர்ந்து வேறு சில நாய்களும் மீட்கப்பட்டன.

1951ல் ஐக்கிய அமெரிக்க நாடுகள் ஏரோபி ராக்கெட் மூலம் கார்மன் கோடுகளுக்கு கீழே வரை எலி மற்றும் குரங்குகளை எடுத்து சென்று தோல்வியடைந்திருந்தது.

## சான்றுகள்

பகுப்பு:அமெரிக்க விண்வெளித் திட்டங்கள்
பகுப்பு:விண்வெளியில் விலங்குகள்
பகுப்பு:குரங்குகள்
1715

**1715** (MDCCXV) ஒரு செவ்வாய்க்கிழமையில் துவங்கிய ஒரு [கிரிகோரியன்]க்சாதாரண ([நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* மே 3 - முழுமையான சூரிய கிரகணம் தெற்கு இங்கிலாந்து, சுவீடன், பின்லாந்து ஆகிய இடங்களில் அவதானிக்கப்பட்டது.
* சூலை 15 - விவிலியத்தின் தொடக்க நூல் தமிழில் தரங்கம்பாடியில் அச்சிடப்பட்டது.
* சூலை 24 - பெறுமதியான பொருட்கள் அடங்கிய 10 எசுப்பானியக் கப்பல்கள் கியூபாவின் அவானாவில் இருந்து எசுப்பானியாவிற்குப் புறப்பட்டன. எழு நாட்களின் பின்னர் இவற்றில் ஒன்பது கப்பல்கள் புளோரிடா கரைக்கப்பால் முழ்கின.
* செப்டம்பர் 1 - 72 ஆண்டு கால ஆட்சியின் பின்னர் பிரான்சின் பதினான்காம் லூயி காலமானார்.
* டிசம்பர் 24 - சுவீடியப் படைகள் நோர்வேயை ஆக்கிரமித்தன.
* யாழ்ப்பாணத்தில் கத்தோலிக்க மதகுருக்கள் திருமுழுக்கு சடங்குகள் செய்வதும், ரோமன் கத்தோலிக்கர்கள் பொது இடங்களில் கூடுவதும் டச்சு அரசால் தடை செய்யப்பட்டது.

## பிறப்புகள்
* இயூஸ்ட்டேக்கீயஸ் டி லனோய், பெல்ஜியம் பிளெமியர் (இ. 1777)
* பூலித்தேவன், சிப்பாய்க்கலகத்தின் முன்னோடி (இ. 1767)

## இறப்புகள்
* செப்டம்பர் 1 - பிரான்சின் பதினான்காம் லூயி (பி. 1638)

## மேற்கோள்கள்

## 1715 நாற்காட்டி
மலையக கூத்தியல் கலைக் குழு

**மலையக கூத்தியல் கலைக் குழு** என்பது மலையக கூத்துக் கலைஞர்களின் ஒரு குழு ஆகும்.  இவர்கள் காமன் கூத்து நிகழ்த்தலுக்காக பெரிதும் அறியப்படுகிறார்கள்.  இவர்களது காமன் கூத்தைக் இரசித்த பேராசிரியர் மௌனகுரு, இவர்களை கிழக்குப் பல்கலைக்கழக அரங்க ஆய்வு கூடத்துக்கு அழைத்து கௌரவித்தார்.

## மேற்கோள்கள்


## வெளி இணைப்புகள்
* மலையக கூத்தியல் கலைக் குழு நிகழ்த்தும் காமன் கூத்து

பகுப்பு:கூத்துக் கலைக் குழுக்கள்
பகுப்பு:மலையகத் தமிழர் பண்பாடு
பகுப்பு:மலையகத் தமிழர் அமைப்புகள்
பச்சை ரத்தம் (ஆவணப் படம்)

**பச்சை ரத்தம்** என்பது இலங்கை, இந்திய தேயிலைத் தோட்ட தொழிலாளர்களின் வரலாற்றையும், வாழ்வியல், சமூக, அரசியல் சிக்கல்களையும் விபரிக்கும் ஓரு தமிழ் ஆவணப் படம் ஆகும்.  இதனை மனைவி மற்றும் பிற தொழிலாளர்களின் நிதி உதவியுடன் தவமுதல்வன் இயக்கி உள்ளார்.

இந்தப் படத்தைப் பார்ப்பதன் மூலம் "இரண்டு நூற்றாண்டுக்கும் மேலாக இலங்கையிலும் தமிழகத்திலும் துயருறும் தேயிலைத் தோட்டத் தொழிலாளர்களின் கண்ணீரை உணர முடியும்." என்று ‘நிழல்’ திருநாவுக்கரசு கூறுகிறார்.

## மேற்கோள்கள்


## வெளி இணைப்புகள்
* கள்ளத்தோணிகள் கதை - "பச்சை ரத்தம்"

பகுப்பு:மலையகத் தமிழர் ஊடகங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:வரலாற்று தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
அக்நா மலை

**அக்நா மலைகள்** *(Akna Montes)* என்பவை வெள்ளியின் மையத்தில் 68.9°வ, 318.2°கி ஆள்கூறுகளில்  உள்ள 830 கிலோ மீட்டர் நீளம் கொண்ட ஒரு மலைத் தொடராகும்.

வடக்குத் தெற்காக ஏற்ற முகத்துடன் நீளும் முகட்டுப் பட்டையால் லட்சுமி பிலானம் என்ற உயரமான மேட்டுநிலப்பகுதியின் மேற்கு எல்லை உருவாகியுள்ளது. எரிமலை வெடிப்பின் விளைவாக லட்சுமி மேட்டுநிலப்பகுதி உருவாகி அதனைச் சுற்றிலும் எல்லா பக்கங்களிலும் மலைத் தொடர் சங்கிலிகள் சூழ்ந்து காணப்படுகின்றன. இம்மலைகளுக்கு அருகில் உள்ள சமவெளிகள் உருவம் சிதைந்து காணப்படுகின்றன. சமவெளிகள் தோன்றியதற்குப் பின்னரும் கூட சில மலைப்பகுதிகள் உருவாகியிருக்கலாம் என்பது இதிலிருந்து தெரிகிறது.

## மேற்கோள்கள்

பகுப்பு:வெள்ளியில் உள்ள மலைகள்
மின்மினி (இதழ்)

**மின்மினி** என்பது சென்னையிலிருந்து, தமிழில், மாணவர்களுக்காக வெளியாகும் சுற்றுச்சூழல் திங்கள் இதழ் ஆகும். இந்த இதழ், 2014ஆம் ஆண்டு பூவுலகின் நண்பர்களால் தொடங்கப் பெற்ற இதழ் ஆகும். மாணவர்களுக்குச் சுற்றுச்சூழலில் ஆர்வம், விழிப்புணர்வை ஏற்படுத்தும் வகையில் இதழ் வடிவமைக்கப் பெற்றுள்ளது. இந்த இதழ் மாணவர்களைக் கவரும் வகையிலான மொழி, வண்ண அச்சீடு ஆகியனவற்றைக் கொண்டுள்ளது.

## ஆசிரியர் குழு
மின்மினி இதழின் ஆசிரியர், மருத்துவர் கு. சிவராமன் ஆவார். இவ்விதழின் பொறுப்பாசிரியர் தேவிகாபுரம் சிவா ஆவார். இந்த இதழின் ஆசிரியர் குழுவில் அமிதா, டெக்சு, யாழினி, ஏ. சண்முகானந்தம், அருண் நெடுஞ்செழியன் ஆகியோர் உள்ளனர்.
## வெளி இணைப்புகள்
மின்மினி இதழ் 
பகுப்பு:தமிழ் இதழ்கள்
சாப்பாட்டறை

**சாப்பாட்டறை** அல்லது **உணவறை** (*dining room*) என்பது வீடுகளில் அல்லது பிற தொடர்பான கட்டிடங்களில் உணவு உட்கொள்வதற்காக வடிவமைக்கப்படும் அறை ஆகும். எல்லா வீடுகளிலும் சாப்பாட்டுக்குத் தனியான அறை இருப்பதில்லை. சில வீடுகளில் சாப்பாட்டு மேசைக்கான இடம் ஒதுக்கப்பட்டிருப்பது உண்டு. பெரிய வீடுகளில் தனியான சாப்பாட்டறை இருக்கும்.

## சாப்பாட்டறையும் தொடர்புள்ள பிற பகுதிகளும்
தற்கால வடிவமைப்பு முறைகளின்படி சாப்பாட்டறை வரவேற்பறை அல்லது இருக்கையறையோடு ஒட்டியதாக அல்லது அவற்றுக்கு அருகில் அமைந்திருக்கும். பயன்பாட்டு வசதிக்காக சமையலறையையும் சாப்பாட்டறையுடன் தொடர்புடையதாக அதற்கு அருகில் அமைப்பது வழக்கம். சில சாப்பாடறைகளுக்குத் தொடர்பாக கைகழுவதற்குத் தனியான இடமும், கழிப்பறையும் இருப்பதுண்டு.

## சாப்பாட்டறையின் அளவு
சாப்பாட்டறையின் அளவு பொதுவாக சாப்பாட்டு மேசையின் அளவில் தங்கியிருக்கும். ஒரேநேரத்தில் இருந்து சாப்பிடவேண்டியவர்களின் எண்ணிக்கையின் அளவுக்கு ஏற்பவே சாப்பாட்டு மேசையின் அளவு அமையும்.

## மேற்கோள்கள்

பகுப்பு:அறைகள்
பகுப்பு:வீடு
துகோசி ராவ் ஓல்கர்

**துகோசி ராவ் ஓல்கர்** (1723 &ndash; 15 ஆகத்து 1797), ஓல்கர் வம்சத்தைச் சார்ந்தவரும் இந்தூர் அரசை மன்னர்  ஆவார். (ஆட்சி. 1795&ndash;1797). இவர் தனுசி ஓல்கருடைய இரண்டாவது மகனாவார். இவருக்கு இரு மனைவிகளும், இரண்டாம் மல்கர் ராவ், காசிராவ், விதோசிராவ் மற்றும் யசுவந்த்ராவ் என நான்கு மகன்களும் இருந்தனர்.

## வாழ்க்கை
அகில்யாபாய் ஓல்கரின் மறைவிற்குப் பிறகு துகோசி ராவ் ஓல்கர், ஆட்சிக்கு வந்தார். இவர் மூன்றாவது ஆட்சியாளர் ஆவார். மிகக்குறுகிய காலமாக 1795 முதல் 1797 வரை ஆட்சி புரிந்தார்.
thumbnail|இடது|இரண்டாம் துகோசி ராவ், 1857-ம் ஆண்டு இலண்டன் நியூசு நிறுவனத்திற்காக டபிள்யூ. கார்பென்டர், சன் உருவாக்கிய படிமம்

## குறிப்புகளும் மேற்கோள்களும்

## இவற்றையும் பார்க்கவும்
* ஓல்கர் வம்சம்
* இந்தூர் அரசு
* அகில்யாபாய் ஓல்கர்

பகுப்பு:1723 பிறப்புகள்
பகுப்பு:ஓல்கர் வம்சம்
பகுப்பு:மராத்தியர்கள்
பகுப்பு:மத்தியப் பிரதேச நபர்கள்
பகுப்பு:1795 இறப்புகள்
செருமேனியம் இருகுளோரைடு

**செருமேனியம் இருகுளோரைடு** *(Germanium dichloride)* என்பது GeCl2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் குளோரின் தனிமங்கள் சேர்ந்து உருவாகும் இச்சேர்மத்தில் செருமேனியம் +2 ஆக்சிசனேற்ற நிலையில் காணப்படுகிறது.

## தயாரிப்பு

செருமேனியம் நாற்குளோரைடை , செருமேணியம் உலோகத்தின் மீது 650 <sup>0</sup> செல்சியசு வெப்பநிலையில் செலுத்தும் போது திண்ம செருமேனியம் இருகுளோரைடு உண்டாகிறது

:GeCl4 + Ge → 2GeCl2.

குளோரோ செருமேன் , GeH3Cl 70 <sup>0</sup> செல்சியசு வெப்பநிலையில் சிதைவடைந்தும் செருமேனியம் இருகுளோரைடு உண்டாகிறது

:2 GeH3Cl → GeCl2 + GeH4 + H2.

## வினைகள்

செருமேனியம் இருகுளோரைடு நீராற்பகுப்பு அடைந்து மஞ்சள் நிறமான செருமேனியம்(II) ஐதராக்சைடு உருவாகிறது. இதை இலேசாக சூடாக்கும் போது பழுப்புநிறமான செருமேனியம் ஓராக்சைடு உண்டாகிறது.:
:GeCl2 + 2H2O → Ge(OH)2 + 2HCl
:Ge(OH)2 → GeO + H2O

ஐதரோ குளோரிக் அமிலத்தில் கரைக்கப்பட்ட செருமேனியம் இருகுளோரைடு கரைசல் வலிமையான ஆக்சிசன் ஒடுக்கியாகச் செயல்படுகிறது. குளோரைடு அயனியுடன் வினைபுரியும் போது பட்டைக்கூம்பு GeCl3− அயனியைக் கொண்டுள்ள அயனிச்சேர்மங்கள் உருவாகின்றன. உதாரணமாக ருபீடியம் மற்றும் சீசியம் குளோரைடு சேர்மங்கள் உருத்திரிந்த பெரோவ்சிகைட்டு அமைப்பிலுள்ள RbGeCl3 சேர்மத்தைக் கொடுக்கிறது

மூலக்கூற்று நிலை செருமேனியம் இருகுளோரைடு பெரும்பாலும் இருகுளோரோசெருமைலீன் என்று அழைக்கப்படுகிறது. இது கார்பீனை ஒத்திருக்கிறது. வாயுநிலை GeCl2  சேர்மம் வளைந்த மூலக்கூறு அமைப்பைக் கொண்டுள்ளதாக வலுவளவு ஓட்டு இலத்திரன் சோடிகளின் தள்ளுகைக் கொள்கை ஊகிக்கிறது. ஈராக்சேன் அல்லது டையாக்சேன் அணைவுச் சேர்மம் வேதிவினைக்குத் தேவையான மூலக்கூற்று நிலை  செருமேனியம் இருகுளோரைடினை வழங்கும் மூலமாக இருக்கிறது. GeCl2 அதிக வினைத்திறன் மிக்கதாகவும் பலவகையான வேதிப் பிணைப்புகளில் உட்புகும் தன்மையும் கொண்டு செயல்படுகிறது.

## மூலக்கூற்று நிலை GeCl<sub>2</sub>, இருகுளோரோசெருமைலீன்

மூலக்கூற்று நிலை செருமேனியம் இருகுளோரைடு பெரும்பாலும் இருகுளோரோசெருமைலீன் என்று அழைக்கப்படுகிறது. இது கார்பீனை ஒத்திருக்கிறது. வாயுநிலை GeCl2 சேர்மம் வளைந்த மூலக்கூறு அமைப்பைக் கொண்டுள்ளதாக வலுவளவு ஓட்டு இலத்திரன் சோடிகளின் தள்ளுகைக் கொள்கை ஊகிக்கிறது. ஈராக்சேன் அல்லது டையாக்சேன் அணைவுச் சேர்மம் வேதிவினைக்குத் தேவையான மூலக்கூற்று நிலை  செருமேனியம் இருகுளோரைடினை வழங்கும் மூலமாக இருக்கிறது. GeCl2 அதிக வினைத்திறன் மிக்கதாகவும் பலவகையான திப் பிணைப்புகளில் உட்புகும் தன்மையும் கொண்டு செயல்படுகிறது

## மேற்கோள்கள்

பகுப்பு:செருமேனியம்(II) சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:அலோக ஆலைடுகள்
.
புளூட்டோ (தொன்மவியல்)

**புளூட்டோ** (Pluto) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் பாதாள உலகத்திற்கான கடவுள் ஆவார். கிரேக்கத் தொன்மவியலில் இவருக்கு ஒப்பானவர் ஹேடிஸ் ஆவார். மரணித்தவர்கள், பணக்காரர்கள் மற்றும் நம்பிக்கை இழந்தவர்களின் கடவுளும் இவரே ஆவார். பாதள உலகத்தில் இருந்தே தங்கமும் வைரமும் கிடைப்பதனால் இவர் பணக்காரர்களின் கடவுளாகப் போற்றப்படுகின்றார். இவரது பாதாள உலகின் வாயிலில் செர்பெரஸ் எனும் நாய் காணப்படுகின்றது. இது பாதாள உலகத்தினுள் எவரையும் தப்பவோ அல்லது உள்நுழையவோ விடாமல் பாதுகாக்கின்றது.

## இவற்றையும் பார்க்க
* ஹேடிஸ்
* செர்பெரஸ்

## வெளி இணைப்புகள்
*

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
நைத்திரைடு

வேதியியலில், **நைத்திரைடு** (*Nitride*) அயன் என்பது N3- என்ற மூலக்கூற்று வாய்பாட்டை உடைய ஓர் எதிரயன் ஆகும். இதில் நைதரசன் அணுவின் ஒட்சியேற்ற எண் -III ஆகும்.

நைத்திரைடு அயனைக் நீர்க்கரைசல் நிலையில் பெற முடிவதில்லை. இது மூல வலிமை மிகவும் கூடிய அயனாதலால், நீரிலிருந்து H+ அயனைப் பெற்று, நேர்மின்னியேற்றம் அடைந்து விடும்.

## எடுத்துக்காட்டுகள்

### எசு-தொகுப்புத் தனிமங்களின் நைத்திரைடுகள்

கார மாழைகளின் நைத்திரைடுகளுள் இலித்தியம் நைத்திரைட்டை (Li3N) மட்டுமே இலித்தியத்தை நைதரசன் வளிமத்தில் எரிப்பதன் மூலம் பெறமுடியும். ஏனைய கார மாழைகளை இவ்வாறு எரித்து, அவற்றின் நைத்திரைடுகளைப் பெறமுடியாது. ஆயினும், சோடியம் நைத்திரைடு, பொற்றாசியம் நைத்திரைடு ஆகியவற்றை ஆய்வுக்கூடத்தில் ஆக்கமுடியும். காரமண் மாழைகள் அனைத்தும் நைதரசன் வளிமத்தில் எரிக்கும்போது, அவற்றின் நைத்திரைடுகளைத் தரக்கூடியவை. காரமண் மாழைகளின் நைத்திரைடுகள் M3N2 என்ற பொதுவடிவில் அமைந்திருக்கும்.

### பீ-தொகுப்புத் தனிமங்களின் நைத்திரைடுகள்

போரன் நைத்திரைடு வேறுபட்ட பல வடிவங்களில் காணப்படுகின்றது. சிலிக்கன், பொசுபரசு ஆகிய தனிமங்களின் நைத்திரைடுகளும் கண்டறியப்பட்டுள்ளன. அலுமினியம், காலியம், இந்தியம் ஆகிய மூலகங்களின் நைத்திரைடுகள் வைரம் போன்ற கட்டமைப்பை உடையவை.

## இதனையும் பார்க்க
* காரம் (வேதியியல்)

## மேற்கோள்கள்

## வெளியிணைப்புகள்

பகுப்பு:எதிர்மின் அயனிகள்
பகுப்பு:நைட்ரைடுகள்
பகவான்பூர் வட்டம், வைசாலி மாவட்டம்

::இதே பெயரிலுள்ள பிற வட்டங்களைப் பற்றி அறிய, பகவான்பூர் வட்டம் என்ற பக்கத்தைப் பார்க்கவும்.
பகவான்பூர் வட்டம் (भगवानपुर प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்று.

## ஊராட்சிகள்
இந்த வட்டத்தில் உள்ள ஊராட்சிகள்
# மங்கன்பூர்
# பிரதாப் டாட் பஷ்சிம் (மேற்கு)
# பிரதாப் டாட் பூர்வீ (கிழக்கு)
# ஹரிவன்ஷபூர் பாந்து
# ஷம்புபூர் குவாரி
# ஜஹாங்கீர்பூர் பட்டேடு
# அக்பர் கலாஹி
# ஹுசேனா குர்து
# க்ரஹரி 
# மாதோபூர் மஹோதத்
# மகமதாபாத் 
# மாதோபூர் ராம்
# கிரத்பூர் ராஜாராம்
# சஹத்தா
# ஷாஹ் மிதான் ரோஹுவா 
# ஷ்ரதன்புரா 
# மியா வைரோ
# ரகுநாத்பூர் இமாத்பூர்

## சான்றுகள்

பகுப்பு:வைசாலி மாவட்டம்
பகுப்பு:பீகாரின் வட்டங்கள்
பகவான்பூர் வட்டம்

பகவான்பூர் வட்டம் என்ற பெயரில் இந்தியாவில் நான்கு வட்டங்கள் உள்ளன.

# பகவான்பூர் வட்டம், வைசாலி மாவட்டம்
# பகவான்பூர் வட்டம், கைமுர் மாவட்டம்
# பகவான்பூர் வட்டம், சீவான் மாவட்டம்
# பகவான்பூர் வட்டம், பேகூசராய் மாவட்டம்
வைசாலி வட்டம்

**வைசாலி வட்டம்** (वैशाली प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.

## ஊராட்சிகள்
இந்த வட்டத்தில் உள்ள ஊராட்சிகள்
# பகவான்பூர் ரத்தி
# அம்ருத்பூர்
# அபுல்ஹசன்பூர்
# ஜயகைலி
# சஹிமாபூர்
# மஜவுலி
# குலாடு
# சலேம்பூர்
# பாகவத்பூர்
# மதரனா
# சிந்தாமணிபூர்

## இதனையும் காண்க
* வைசாலி, பண்டைய நகரம்

## சான்றுகள்

பகுப்பு:வைசாலி மாவட்டம்
பகுப்பு:பீகாரின் வட்டங்கள்
சண்முகம் ஜெயக்குமார்

பேராசிரியர் **சண்முகம் ஜெயக்குமார்** (*Shunmugam Jayakumar*, பிறப்பு: 12 ஆகத்து 1939), முன்னாள் சிங்கப்பூர் அரசியல்வாதியும், வழக்கறிஞரும், தூதுவரும் ஆவார். இவர் இந்திய மரபுவழித் தமிழர் ஆவார். ஆளும் மக்கள் செயல் கட்சியின் முன்னாள் உறுப்பினரான இவர் சிங்கப்பூரின் மூத்த அமைச்சர், தேசியப் பாதுகாப்புக்கான ஒருங்கிணைப்பு அமைச்சர், துணைப் பிரதமர், வெளியுறவுத் துறை அமைச்சர், உட்துறை அமைச்சர், சட்ட அமைச்சர் தொழிலமைச்சர் ஆகிய அமைச்சரவைப் பதவிகளை வகித்தவர். பெடோக் தொகுதி நாடாளுமன்ற உறுப்பினராக இருந்தவர். 2011 மே மாதத்தில் இவர் அரசியலில் இருந்து ஓய்வு பெற்றார். தற்போது இவர் சிங்கப்பூர் தேசியப் பல்கலைக்கழகத்தின் சட்டப் பீடத்தின் ஆலோசனை சபைத் தலைவராகவும், அப்பல்கலைக்கழகத்தின் பன்னாட்டுச் சட்டப் பேரவையின் காப்பாளராகவும் பணியாற்றுகிறார்.

## மேற்கோள்கள்

## வெளி இணைப்புகள்
*Official Biography of Prof. S. Jayakumar in the Cabinet of Singapore.

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:சிங்கப்பூர் தமிழ் அரசியல்வாதிகள்
பகுப்பு:சிங்கப்பூர் அரசின் அமைச்சர்கள்
பகுப்பு:சிங்கப்பூர் தமிழர்
பகுப்பு:தமிழ் வழக்கறிஞர்கள்
பகுப்பு:சிங்கப்பூர் அரசியல்வாதிகள்
செருமேனைடு

**செருமேனைடு** *(germanide)* என்பது செருமானியமும்  மின்னேர் தனிமம் ஒன்றும் இணைந்த ஓர் இரட்டைச் சேர்மம் ஆகும். செருமேனைடு வரிசைச் சேர்மங்கள் யாவும் அதனுடன் தொடர்புடைய சிலிசைடுகளுடன் இணைவதற்கு வழக்கமாக பின்பற்றும் இணைதிறன் விதிகளைப் பின்பற்றுவதில்லை. கார உலோகங்கள் மற்றும் காரமண் உலோகங்களின் செருமேனைடுகள் அமிலம் மற்றும் தண்ணீரால் உடனடியாகச் சிதைக்கப்பட்டு செருமேனியம் ஐட்ரைடுகளைத் தருகின்றன. பெரும்பாலான தாண்டல் உலோகங்களின் செருமேனைடுகள் அமிலங்கள் மற்றும் காரங்களின் செயல்பாட்டைத் தடுக்கின்றன. பகுதிப் பொருட்களை உருகுதல் அல்லது அழுத்தத்துடன் வெப்பப்படுத்தல் முறைகளின் மூலம் செருமேனைடுகள் உற்பத்தி செய்யப்படுகின்றன.   

## மேற்கோள்கள்

பகுப்பு:செருமேனியம் சேர்மங்கள்
பகுப்பு:எதிர்மின் அயனிகள்
பகுப்பு:செருமேனைடுகள்
இருகுளோரின் ஏழாக்சைடு

**இருகுளோரின் ஏழாக்சைடு** (*dichlorine heptoxide*, **டைகுளோரின் எப்டாக்சைடு**) என்பது  Cl2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது பெர்குளோரிக் அமிலத்தின் நீரிலியாகும். பாசுபரசு ஐந்தாக்சைடு முன்னிலையில் பெர்குளோரிக் அமிலத்தை கவனமாகக் காய்ச்சி வடித்து இருகுளோரின் ஏழாக்சைடைத் தயாரிக்கலாம்.:

:2 HClO4 + P4O10 → Cl2O7 + H2P4O11

இறுதி விளை பொருள் கலவையில் இருந்து இச்சேர்மத்தை வடித்துப் பிரிக்கலாம்.

குளோரின் மற்றும் ஓசோன் கலந்த கலவையை ஒளியூட்டுவதாலும் இருகுளோரின் ஏழாக்சைடு தயாரிக்க முடியும். பின்னர் இது மெல்ல நீராற்பகுப்பு அடைந்து பெர்குளோரிக் அமிலமாக மீள்கிறது. நீரிலியாக இருக்கும் போது பெர்குளோரிக் அமிலமும் ஒரு நச்சாகவே இருக்கிறது.

## அமைப்பு
இருகுளோரின் ஏழாக்சைடு ஒரு வெப்பங்கொள் மூலக்கூறாகும். அதாவது உள்ளார்ந்த முறையில் இது நிலைப்புத் தன்மை அற்றதாகக் காணப்படுகிறது.
:2 Cl2O7 → 2 Cl2 + 7 O2 (ΔH = −135 kJ/mol)

Cl2O7 வளைந்த Cl-O-Cl மூலக்கூறு அமைப்புடன் பிணைப்புக் கோணம் 118.6° அளவைக் கொண்டு C2 சீரொழுங்குள்ள மூலக்கூறு அமைப்புடன் காணப்படுகிறது. விளிம்பு நிலை  Cl-O பிணைப்புகளின் நீளம் 1.709 Å  ஆகவும் மற்றும் Cl=O பிணைப்பின் பிணைப்பு நீளம் 1.405 Å  ஆகவும் உள்ளது. இச்சேர்மத்தில் சகப்பிணைப்பு இருந்தபோதிலும் குளோரின் அதனுடைய அதிகபட்ச ஆக்சிசனேற்ற நிலை எண்  +7 இல் காணப்படுகிறது.

## வேதியியல்
கார்பன் நாற்குளோரைடு கரைசலில் உள்ள முதல்நிலை மற்றும் இரண்டாம்நிலை அமீன்களுடன் இருகுளோரின் ஏழாக்சைடு வினைபுரிந்து N- பெர்குளோரைல்களைக் கொடுக்கிறது.:

:2  +  → 2  + 
:2  +  → 2  + 

ஆல்க்கீன்களுடனும் வினைபுரிந்து ஆல்க்கைல் பெர்குளோரேட்டுகளைத் தருகிறது. உதாரணமாக இது கார்பன் நாற்குளோரைடில் உள்ள புரோப்பீனுடன் வினைபுரிந்து ஐசோபுரோபைல் பெர்குளோரேட்டு மற்றும்   1-குளோரோ-2-புரோபைல் பெர்குளோரேட்டுகளைத் தருகிறது.
 
இருகுளோரின் ஏழாக்சைடு ஓரு வலிமையான அமில ஆக்சைடாகும். கரைசலில் இது பெர்குளோரிக் அமிலத்துடன் சமநிலை கொண்டுள்ள சேர்மமாக உருவாகிறது.

## பாதுகாப்பு
அதிக நிலைப்புத் தன்மை கொண்ட சேர்மமாக இருந்தபோதிலும் இருகுளோரின் ஏழாக்சைடு ஒரு வலிமையான ஆக்சிசனேற்றியாகவும் தீச்சுவாலை  அல்லது சிறு அதிர்வு அல்லது அயோடினுடன் தொடர்பு ஆகியவற்றால் வெடிக்கும் தன்மையைப் பெறுகிறது. பிற குளோரின் ஆக்சைடுகளைவிட குறைவாகவே ஆக்சிசனேற்றம் அடைவதால், இது கந்தகம், பாசுபரசு அல்லது காகிதம் ஆகியவை ஈரமாக இருக்கும் போது அவற்றைப் பாதிப்பதில்லை. குளோரின் மனிதனுக்கு உண்டாக்கும் தீங்குகள் அனைத்தையும் இதுவும் உண்டாக்குகிறது. எனவே குளோரினுக்கு எடுக்க வேண்டிய பாதுகாப்பு நடவடிக்கைகள் அனைத்தும் இதற்கும் அவசியாமாகும்.

## மேற்கோள்கள்

பகுப்பு:குளோரின் ஆக்சைடுகள்
பகுப்பு:ஆக்சிசனேற்றிகள்
பகுப்பு:அமில நீரிலிகள்
பகுப்பு:குளோரின்(VII) சேர்மங்கள்
பகுப்பு:ஆலசன் சேர்மங்கள்
பகுப்பு:ஆக்சிசன் சேர்மங்கள்
சேகராக்லா வட்டம்

**சேகராக்லா வட்டம்** (चेहराकला प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.

## ஊராட்சிகள்
இந்த வட்டத்தில் உள்ள ஊராட்சிகள்
* விஷான்பூர் அட்ரா
* அபாபக்பூர்
* மத்தானா மிலிக்
* காஜோ சேத் சபடா
* அக்தியார்பூர் சோஹான்
* சைராஹி
* மன்சூர்பூர் ஹமையா
* ரசல்பூர் பதஹ்
* வசதி சர்சீகன்
* கர்ஹடியா புஜுர்கு

## சான்றுகள்

பகுப்பு:வைசாலி மாவட்டம்
பகுப்பு:பீகாரின் வட்டங்கள்
கைத்தல் மாவட்டம்

கைத்தல் மாவட்டம், இந்திய மாநிலமான அரியானாவில் உள்ளது..

## கிராமங்கள்
இந்த மாவட்டத்தில் உள்ள கிராமங்களின் பெயர்களைக் கீழே காண்க.

## சான்றுகள்

பகுப்பு:அரியானாவின் மாவட்டங்கள்
1714

**1714** (MDCCXIV) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* மார்ச் 7 - ஆஸ்திரியாவிற்கும் பிரான்சிற்கும் இடையில் உடன்பாடு எட்டப்பட்டதில் எசுப்பானிய வாரிசுரிமைப் போர் முடிவுக்கு வந்தது. ஆத்திரியா இத்தாலியில் உள்ள எசுப்பானியப் பிரதேசங்களான நேப்பில்சு இராச்சியம், மிலான், சார்டீனியா, தெற்கு நெதர்லாந்து ஆகியவற்றை எசுப்பானியாவிடம் இருந்தும், பிரான்சிடம் இருந்து பிரீபர்க், லான்டோ ஆகிய இடங்களை பிரான்சிடம் இருந்து பெற்றுக் கொண்டது. இதன் மூலம் ஆஸ்திரியாவின் ஹாப்சுபர்க் பேரர்சு தனது எல்லையை விரிவு படுத்திக் கொண்டது.
* சூலை - பெரிய பிரித்தானியாவின் நாடாளுமன்றம் நிலநிரைக்கோட்டைத் துல்லியமாகக் கண்டுபிடிப்பவருக்கு £20,000 வரை பெரும் பரிசை அறிவித்தது.
* சூலை 27 - காங்குட் என்ற இடத்தில் உருசியக் கடற்படை சுவீடியக் கடற்படையுடன் மோதிப் பெரும் வெற்றி கண்டது.
* ஆகஸ்டு 1 - ஆன் மகாராணியின் இறப்பை அடுத்து முதலாம் ஜார்ஜ் மன்னர் பிரித்தானிய அரசனாக முடிசூடினார்.
* டிசம்பர் 9 - உதுமானியப் பேரரசு வெனிசுக் குடியரசு மீது போரை அறிவித்தது.

## பிறப்புகள்

## இறப்புகள்
* இரண்டாம் நரசராச உடையார், மைசூர் மன்னர் (பி. 1673)

## மேற்கோள்கள்

## 1714 நாற்காட்டி
சந்திரனில் முகம்

thumbnail|right|சந்திரனில் முகம் தென்துருவம்
[thumbnail|right|[கிளெமென்டின் விண்கலம் எடுத்த சந்திரனின் தென்துருவ புகைப்படம்.]]
thumb|சைடோனியாவில் உள்ள ஒரு மேட்டு நிலப்பகுதியின் செயற்கைக்கோள் புகைப்படம், பரவலாக செவ்வாயில் முகம் என்றழைக்கப்பட்டது. பின்னர் மற்ற கோணங்களில் இருந்து கற்பனை செய்து நிழல்கள் சேர்க்கப்படவில்லை

**சந்திரனில் முகம்** *( Face on Moon)* என்பது சந்திரனின் தென் துருவத்தில் உள்ள ஒரு பகுதியைக் குறிக்கிறது. 81.9° தெற்கு அட்சரேகை மற்றும்  39.27° கிழக்கு தீர்க்கரேகை என்ற ஆள்கூறுகளில் இப்பகுதி காணப்படுகிறது. முகத்தை அடையாளம் காணும் தொழில் நுட்பங்களைப் பயன்படுத்தி  ஒரு கணிணி மூலம் லூனார் தரைப்பட சுற்றுக்கலம் அனுப்பிய படங்களில் இருந்து தன்னிச்சையாக இப்பகுதி ஒரு முகமாக அடையாளம் காணப்பட்டது. டோக்கியோவில் நடைபெற்ற சர்வதேச விண்வெளிப் பயன்பாடுகள் போட்டி 2013 இன் ஒரு பகுதியான விருது வெல்லும் திட்டத்தில் இது நிகழ்ந்தது.

இந்த வகையான ஒளியியல் தோற்ற மயக்கத்திற்குப் பெயர் உருவகம் என்று கூறலாம். சந்திரனில் முகம் இதற்குச் சரியான எடுத்துக்காட்டாகும்.

## மேற்கோள்கள்

## இவற்றையும் காண்க

* சந்திரனின் தென் துருவம்
* சைடோனியா (செவ்வாயின் ஒரு பகுதி)
* நிலவுப் பரப்பியல்

## வெளி இணைப்புகள்
* முப்பரிமான உருவகம் .
*Marsface Project
*USGS: Earth's Moon

பகுப்பு:நிலா
மாகே கலங்கரை விளக்கம்

**மாகி கலங்கரை விளக்கம்** (Mahe lighthouse) மையாழி ஆற்றின் நுழைவாயிலில் அமைந்து உள்ளது. இதன் உயரம் 13 மீட்டர் வட்ட உருளை கோபுர வடிவம் கொண்டது  ஆகும். இந்திய அரசாங்கத்தின் கப்பல் கட்டுமானத்துறைக்குக் கீழ் செயல் பட்டு வருகிறது. இதன் பிம்பம்திறன் 30 மீட்டர். ஒவ்வொரு 10 நொடிக்கும் 2 வெள்ளை  ஒளியை வெளிப்படுத்தும் 
thumb|மாகி கலங்கரை விளக்கம்

## மேற்கோள்கள்

பகுப்பு:மாகே மாவட்டம்
பகுப்பு:புதுச்சேரி
பகுப்பு:இந்தியாவில்_உள்ள_கலங்கரை_விளக்கங்கள்
பகுப்பு:இந்தியக்_கட்டிடக்கலை
தருமபுரி மாவட்டத்திலுள்ள கல்வி நிலையங்கள்

தமிழகத்தின் 32 மாவட்டங்களில் ஒன்றான தருமபுரி மாவட்டத்திலுள்ள கல்வி நிலையங்கள் கீழே பட்டியலிடப்பட்டுள்ளன.

## மருத்துவக் கல்லூரிகள்
* தர்மபுரி அரசு மருத்துவக் கல்லூரி

## செவிலியர் கல்லூரிகள்
*பத்மாவதி செவிலியர் கல்லூரி 
* சிறீ விஜய் வித்யாலயா செவிலியர் கல்லூரி
* சிறீ பாஸ்போ செவிலியர் கல்லூரி 
* சுவாமி விவேகானந்தா செவிலியர் கல்லூரி 
* டிஎன்வி செவிலியர் கல்லூரி 
* ஓம்சக்தி செவிலியர் கல்லூரி 

## பொறியியல் கல்லூரிகள்
* அரசு பொறியியல் கல்லூரி, தர்மபுரி
* சப்தகிரி பொறியியல் கல்லூரி
* ஜெயம் பொறியியல் மற்றும் தொழில்நுட்பக் கல்லூரி, நல்லனூர்
* ஜெயலட்சுமி தொழில்நுட்பக் கல்லூரி, தோப்பூர்
* வருவான் வடிவேலன் தொழில்நுட்பக் கல்லூரி
* சினிவாசா பொறியியல் கல்லூரி, தர்மபுரி

## கலை அறிவியல் கல்லூரிகள்
* ஸ்ட் ஜோசப் மகளிர் கலை அறிவியல் கல்லூரி
* அரசு கலைக் கல்லூரி, தர்மபுரி
* சிறீ விஜய் வித்யாலயா கலை அறிவியல் கல்லூரி
* காமதேனு கலை அறிவியல் கல்லூரி
* பிஎம்பி கலை அறிவியல் கல்லூரி
* பீகீ கலை அறிவியல் கல்லூரி
* முத்து கலை அறிவியல் மகளிர் கல்லூரி, அரூர்
* பச்சமுத்து கலை அறிவியல் மகளிர் கல்லூரி
*அரசு கலைக் கல்லூரி, பாப்பராப்பட்டி
* டான் பாஸ்கோ கலை அறிவியல் கல்லூரி
* ஈஆர்கே கலை அறிவியல் கல்லூரி
* பெரியார் பல்கலைக்கழக கலை அறிவியல் கல்லூரி, அரூர்
* பெரியார் பல்கலைக்கழக கலை அறிவியல் கல்லூரி, பென்னாகரம்

## மேற்கோள்கள்

பகுப்பு:தருமபுரி மாவட்டம்
பகுப்பு:தருமபுரி மாவட்டத்திலுள்ள கல்வி நிலையங்கள்
இலித்தியம் அமைடு

**இலித்தியம் அமைடு** *(Lithium amide)* என்பது Li+NH2−, என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இலித்தியம் நேர்மின் அயனியும் அதனுடைய இணை காரமான அமோனியமும் சேர்ந்து இச்சேர்மம் உருவாகிறது. வெள்ளை நிறத்தில் நான்முக படிகவமைப்புடன் இச்சேர்மம் காணப்படுகிறது.

## இலித்தியம் அமைடுகள்
எதிர்மின்மம் சார்ந்த இணை காரங்களின் அமீன்கள் அமைடுகள் என்றழைக்கப்படுகின்றன. எனவே இலித்தியம் அமைடுகள் என்பதை அமீன்களின் இலித்தியம் உப்புகள் என்றும் அழைக்கலாம். உதாரணம்; Li+NR2−. இலித்தியம் அமைடுக்கு ஒரு உதாரணமாகக் கூறப்படும் இலித்தியம் இருசமபுரோபைலமைடு பொதுவாக, பரவலாகப் பயன்படுத்தப்படுகிறது.

இலித்தியம் உலோகத்தை திரவ அமோனியாவுடன் சேர்ப்பதால் இலித்தியம் அமைடு உருவாகிறது.

:2Li + 2NH3 &rarr; 2LiNH2 + H2

இங்ஙனமே, அமோனியாவிற்குப் பதிலாகத் தேவையான உகந்த அமீனை பதிலிட்டு இலித்தியம் அமைடுகள் பொதுவாகத் தயாரிக்கப்படுகின்றன. 

:2Li + 2R2NH &rarr; 2LiNR2 + H2

இலித்தியம் அமைடுகள் பொதுவாக அதிக வினைத்திறன் மிக்க காரங்களாகச் செயல்படுகின்றன. இலித்தியம் அமைடில் உள்ள நைட்ரசன் அணுவை தடை செய்யாமல் இருக்கும்வரை இவைகளால் மின்னணு மிகுபொருட்களாகவும் செயல்பட முடியும்.

### உதாரணங்கள்
2,2,6,6- நான்குமெத்தில்பிப்பெரிடினின் இலித்தியம் உப்பு நாற்படியாக படிகமாக்கப்பட்டுள்ளது. 

மறுபுறத்தில் இலித்தியம் வழிபொருள் இரு-(1-பினைல் எத்தில்) அமைன் முப்படியாக படிகமாக்கப்பட்டுள்ளது.

உலோக ஆல்காக்சைடுகளின் கலப்பு சில்படிமங்கள் மற்றும் அமைடுகள் ஆகியவற்றையும் உருவாக்க முடியும். இவை மீவீரிய காரங்களுடன் தொடர்புடையவையாக கருதப்படுகின்றன. உலோக ஆல்காக்சைடுகள் மற்றும் ஆல்க்கைல்கள் இவற்றின் கல்வையே மீவீரிய காரங்கள் எனப்படுகின்றன. அமைடில் உள்ள நைட்ரசன் அணு இலித்தியத்துடன் சிக்மா பிணைப்பாகவும், தனித்த இரட்டை நைட்ரசன் அணுக்கள் வேறொரு உலோக மையத்துடனும் பிணையுமெனில் வளைய சில்படிமங்கள் தோன்றுகின்றன.

பியூட்டைல் இலித்தியம் போன்ற பிற கரிம இலித்தியம் சேர்மங்கள் உயர்வரிசை தொகுப்பினங்கள் வழியாக செயல்படுகின்றன.

## மேலும் காண்க
* சோடியம் அமைடு

## மேற்கோள்கள்

* *Merck Index*, 11th Edition, **5398**.

பகுப்பு:இலித்தியம் உப்புகள்
பகுப்பு:உலோக அமைடுகள்
வாழறை

**வாழறை** (Living room) என்பது வீடுகளில் குடும்பத்தினைர் இருந்து அளவளாவுவதற்கும், இளைப்பாறுவதற்குமான ஒரு அறை ஆகும். இதை இருக்கையறை என்றும் அழைப்பதுண்டு. தனியான வரவேற்பறை இல்லாத வீடுகளில் வாழறையே வரவேற்பறையாகவும் செயற்படுவதுண்டு. பெரும்பாலான வீடுகளில், குறிப்பாக இது வரவேற்பறையாகவும் தொழிற்படும் வேளைகளில், வாழறை வீட்டு வாயிலுக்கு அண்மையில் காணப்படும். வீடுகளில் வாழறை என்பது ஒரு மேனாட்டுக் கருத்துரு. ஆனாலும், தற்காலத்தில் உலகத்தின் பல பகுதிகளிலும் கட்டப்படும் வீடுகளில் வாழறைகள் முக்கியமான பகுதியாகக் காணப்படுகின்றன.  

வாழறை ஒன்றில் சொகுசிருக்கைகள், நாற்காலிகள், நடு மேசைகள், புத்தக அலுமாரி, தளமின்விளக்குகள், தளவிரிப்புக்கள், மற்றும் வேறு பல தளவாடங்களும் காணப்படலாம். அறை வெப்பமாக்கலுக்கான நவீன முறைகள் புழக்கத்துக்கு வருமுன்னர் பல குளிர் நாடுகளில் குளிர்காய்வதற்கான கணப்பு ஒரு வாழறையின் ஒரு முக்கியமான கூறாக இருந்தது.

## மேற்கோள்கள்

பகுப்பு:அறைகள்
இலித்தியம் சல்பைடு

**இலித்தியம் சல்பைடு** (Lithium sulfide) என்பது  Li2S. என்ற மூலக்கூற்று வாய்ப்பாடு கொண்ட கனிம வேதியல் சேர்மமாகும். புளோரைட்டு எதிர் நோக்குருவில் இது படிமகாகிறது என்றும் (Li+)2S2−. அயனிகளால் ஆனதொரு உப்பு என்றும் இச்சேர்மம் விவரிக்கப்படுகிறது. மஞ்சள் நிறத் திண்மமாகவும் வெண்மை நிறத்தில் நீர் உறிஞ்சும் துகளாகவும் இது உருவாகிறது. காற்றில் எளிதாகச் சிதைவடைந்து அழுகிய முட்டையின் நாற்றம் கொண்ட ஐதரசன் சல்பைடை வெளியிடுகிறது. 

## தயாரிப்பு
நீரற்ற அமோனியா சூழலில்
இலித்தியத்துடன் கந்தகத்தை  சேர்த்து வினைப்படுத்துவதால் இலித்தியம் சல்பைடு உருவாகிறது. 

:2 Li + S  →  Li2S

நான்கைதரோபியூரானில்கரையக்கூடிய இலித்தியம் சல்பைடின் மூவெத்தில்போரேன் கூட்டுவிளைபொருளை மீஐதரைட்டு கொண்டு தயாரிக்க முடியும்.
 
## பயன்கள்
இலித்தியம் சல்பைடை, இலித்தியம் – கந்தகம் மின்கலன்களில் பயன்படுத்த இயலும்.

## மேற்கோள்கள்


## வெளி இணைப்புகள்
* Lithium Sulfide

பகுப்பு:இலித்தியம் உப்புகள்
பகுப்பு:சல்பைடுகள்
பகுப்பு:புளோரைட்டு படிகக் கட்டமைப்பு
ஆக்சிசன் புளோரைடு

**ஆக்சிசன் புளோரைடு** *(oxygen fluoride)* என்பது ஆக்சிசன் மற்றும் புளோரின் ஆகிய வேதித் தனிமங்கள் மட்டும் ஒன்று சேர்ந்து உருவாகும் சேர்மமாகும். மூன்று வகையான சேர்மங்கள் அறியப்படுகின்றன.:

## மேற்கோள்கள்


## இவற்றையும் காண்க
* குளோரின் ஆக்சைடு
* புரோமின் ஆக்சைடு
* அயோடின் ஆக்சைடு

## வெளி இணைப்புகள்
*National Pollutant Inventory - Fluoride and compounds fact sheet 

பகுப்பு:ஆக்சிசன் சேர்மங்கள்
பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:சால்கோ ஆலைடுகள்
பகுப்பு:ஆக்சிசன் புளோரைடுகள்
நைட்ரசன் முப்புரோமைடு

**நைட்ரசன் முப்புரோமைடு** (*Nitrogen tribromide*) என்பது NBr3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தூய்மையான நிலையில் – 100 <sup>0</sup> செல்சியசு வெப்பநிலையிலும் இது வெடிக்கும் இயல்புடையது ஆகும். 1975 ஆம் ஆண்டு வரையில் இச்சேர்மம் தனித்துப் பிரித்தெடுக்கப்படாமல் இருந்தது . ஆழ்ந்த சிவப்பு நிறத்தில் எளிதில் ஆவியாகும் தன்மை கொண்ட திண்மநிலையில் உள்ள இச்சேர்மம் முதன்முதலில் பிசு(மும்மெத்தில்சிலில்)அமீன் புரோமைடு உடன் BrCl சேர்மத்தை -87<sup>0</sup> செல்சியசு வெப்பநிலையில் புரோமினேற்றம் செய்து நைட்ரசன் முப்புரோமைடு தயாரிக்கப்படுகிறது. 

:(Me3Si)2NBr + 2 BrCl → NBr3 + 2 

இருகுளோரோமீத்தேனில் உள்ள அமோனியாவுடன் இது -87 <sup>0</sup> செல்சியசு வெப்பநிலையில் உடனடியாக வினைபுரிந்து NBrH2  என்ற சேர்மத்தைத் தருகிறது.

## மேற்கோள்கள்

பகுப்பு:கனிம அமீன்கள்
பகுப்பு:புரோமைடுகள்

பகுப்பு:நைதரசன் ஆலைடுகள்
பகுப்பு:புரோமின்(I) சேர்மங்கள்
பகுப்பு:ஆலசன் சேர்மங்கள்
பகுப்பு:நைட்ரசன் ஆலைடுகள்
இந்திக குணவர்தனா

**இந்திக குணவர்தனா** (*Indika Gunawardena*, 8 பெப்ரவரி 1943 - 14 செப்டம்பர் 2015) இலங்கை இடதுசாரி அரசியல்வாதியும், முன்னாள் மீன்பிடித்துறை, உயர்கல்வி அமைச்சரும், நாடாளுமன்ற உறுப்பினரும் ஆவார். தினேஷ் குணவர்தனவின் சகோதரரும், பிலிப் குணவர்தனாவின் மூத்த மகனும் ஆவார். இவர் கொழும்பு றோயல் கல்லூரியில் கல்வி பயின்றார்.

## மேற்கோள்கள்

## வெளி இணைப்புகள்
* The Gunawardena Ancestry
*Food for thought from the North 
*You’re hiding behind sari pota, angry Srimani tells Ashraff

பகுப்பு:1943 பிறப்புகள்
பகுப்பு:2015 இறப்புகள்
பகுப்பு:இலங்கை பௌத்தர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கை அரசியல்வாதிகள்
பகுப்பு:இலங்கை இடதுசாரிகள்
பகுப்பு:இலங்கை மாகாண சபை உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
புள்ளி லிசாங் புனுகுப் பூனை

**புள்ளி லிசாங் புனுகுப் பூனை** என்பது ஒரு புனுகுப் பூனை ஆகும். இது  தென்கிழக்கு ஆசியா முழுக்கக் காணப்படுகிறது.என்றாலும் இதன் எண்ணிக்கை குறைந்துவருகிறது. இதனால் பன்னாட்டு இயற்கைப் பாதுகாப்புச் சங்கம் இதை தீவாய்ப்பு கவலை குறைந்த இனம் என்று அறிவித்துள்ளது.
## பண்புகள்
இவற்றிற்கு மங்கிய நிறமும், அதில் கரும்புள்ளிகளும் கொண்டு இருக்கும். இந்த புள்ளிகள் உடல் முழுவதும் நீளப்பாங்காக வரிசையாக அமைந்திருக்கும். மேலும் நீள்வடிவ, மெல்லிய உடலும் குறுகிய கால்களும், நீள் கழுத்து கூர்மையான தலை,  நீண்ட வால் கொண்டிருக்கும். வாலில் எட்டு முதல் பத்துவரை கருவளையங்கள் கொண்டிருக்கும். இவை நன்கு மரமேறவும், திறமையாக வேட்டையாடவும்  வல்லது. இவை 0.45 கிலோ எடைகொண்டவை. இவை 14–15 அங்குளம் (36–38 செமீ) நீளம் கொண்டவை வால் நீளம் 12–13 அங்குளம் (30–33 செமீ). உயரம் 5–5.5 அங்குளம் (13–14 செமீ) கொண்டது.
## பரவல் மற்றும் வாழ்விடம்
இவை நேபாளம், சிக்கிம், அசாம், வங்காளம், பூட்டான் , வடகிழக்கு மியான்மார் , வடக்கு தாய்லாந்து, லாவோஸ் , வடக்கு வியட்நாம், மேற்கு சிச்சுவான் , யுன்னான், தென்மேற்கு குவாங்ஸி, தெற்கு சீனா போன்ற இடங்களில் காணப்படுகிறது. இவை அரிதாக வடக்கு வங்காளத்தில் காணப்படுகின்றன.

## உணவு
இது  பூச்சிகள், சிறிய விலங்குகள், பல்லிகள், பறவைகள், சிறிய பாலூட்டிகள் ஆகியவற்றை உணவாக கொள்கிறது.

## மேற்கோள்கள்

பகுப்பு:புனுகுப்பூனைகள்